c: text/html

text:
Anyɔnyɔ
Anyɔnyɔ (alo September) enye ɣleti asiekelia le fea me le Gregoria ɣletigbalẽa me. Ŋkeke 30 ye le ɣletia me.
Le Latingbe me la, septi gɔme enye adre eye septem gɔme enye adrelia. Le Roma ɣletigbalẽa me la, Anyɔnyɔ alo September enye ɣleti adrelia vaseɖe fe 153 BC.
Nu tɔxewo le Anyɔnyɔ me[trɔ asi le eŋu | trɔ asi le etsofe ŋu]
- Sukuwo geɖe fe fewo dzea egɔme le ɣleti sia me.
- Woɖoa ŋku Anyɔnyɔ 1 dzi abe ŋkeke si dzi Eritreatɔwo dze wofe fe 30 aʋa na ɖokuisinɔnɔ tso Ethiopia tɔwo gbɔ.
- Anyɔnyɔ 11 enye Patriots Day le United States dukɔa me eye emake enye ŋkeke si dzi wo ku ayameʋuwo de dzifoxɔwo me le fe 2001 me.
- Anyɔnyɔ 16 eye Mexico dukɔa fe Ɖokuisinɔnɔ ŋkeke.
- Le KwaZulu-Natal la, woɖoa ŋku fia Shaka dzi le Kɔsiɖagbe susueame le Anyɔnyɔ me.
- Germany dukɔa ɖua Oktoberfest alo Kele zã eye China dukɔa hã ɖua Dasiamime Ɣleti zã le Anyɔnyɔ me.
- Le Australia la, woɖua Father's Day alo Tɔwo fe ŋkeke le ɣleti sia fe Kɔsiɖagbe gbãtɔ dzi.
Nu bubuwo[trɔ asi le eŋu | trɔ asi le etsofe ŋu]
- Ƒe sia fe me la, Anyɔnyɔ kple Dzome dzea egɔme le ŋkeke ɖeka dzi le kɔsiɖaa me.
- Ɣleti sia fe sefofo tɔxe enye Morning glory le Eŋlisigbe me.
- Anyɔnyɔ fe kpe xɔasi enye safir.
- Xexemeʋa evelia dze egɔme Anyɔnyɔ 1, 1939 le esime Adolf Hitler wɔ avu kpli Poland. Ewu enu le Anyɔnyɔ 2, 1945 le esime Japan dukɔa tsi asi.

robotstxt: allowed

filter: keep


text:
Dzigbe ŋkɔ
Dzigbe ŋkɔ enye ŋkɔ si wotsɔna na amewo si fiaa ŋkeke si dzi wofe dzigbe dze. Ŋkɔ siawo tsɔtsɔ bɔ ɖe Bluɔwo kple Eʋeawo dome le Ghana. Ekaka yi Jamaica hãa le Amerika nutowome. Ŋkɔawo to vovo na ŋutsuwo kple nyɔnuwo.
Robert Sutherland Rattray ("Captain R.S.Rattray") srɔ̃nu geɖe le Asanteawo ŋu vayi eye wògblɔ be "Dzigbe ŋkɔ le Asante vidzidzi ɖesiaɖe si". Wofia ŋkɔ siawo le Eʋegbe kple Blugbe me le afii.
Eʋeawo tsɔ na vi alo ga kpe na ɖe dzigbe ŋkɔ siawo nu he tsɔ na doa dzesi amea fe nɔnɔme. Le kpɔɖeŋu me, Kɔku kple vi zu na Kɔkuvi eye Yao kple ga zu na Yaoga


text:
Taɖodzinuwo kple Sewo
MIAFE EƲENYIGBA
TAƉODZINU EWO (10) SI LE MIASI LA
- - Mí eʋevi akuaku siwo fofu ɖe habɔbɔ si dzi míeda ŋkɔ ɖo bena: “mí-eʋeland „ la, míedo dzesie bena anyo ne Eʋefiagã kple sɔẽtɔwo katãa fofu eye wowɔ ɖeka le Eʋenyigba la dzi kple Eʋedukɔmeviwo ɖe Eʋeduawo katã fe ŋgɔyiyi, kple dedienɔnɔ ta. Dzidefo ŋu vevie wɔanye na mí Eʋeviwo katã. Míedo dzesie hã be esia fe mawɔmawɔ ahe Eʋedukɔa kple Eʋeviwo ɖe megbe. Anyo ne Eʋefiawo ɖo kpe edzi vevie be Eʋeviwo fe dzidzì nanye nu así matɔe. Eʋevia ɖeke fe agbe matyɔ̃ le Eʋefia ɖeke fe ŋutasesẽ ta o, ke boŋ wofe ta ʋeʋli anye yewo fe dɔdeasí gbãtɔ. “mí-eʋeland gɔmee nye eʋenyigba. „
- - Eʋevi ɖesiaɖe dzi ablɔɖe, ŋutifafa kple vovome le Eʋefiawo fe kpɔkplɔ te, ɖe wofe aʋa sesẽ si woawɔ la ta. Elabena nenemae wònɔ namí Eʋeawo tso blema le Togbui kple Mamã vovovowo nɔɣi vaseɖe ɣeɣiɣi sime veklẽɖoɖo amedome fe game va sũ le fe akpe-ɖeka-alafa-enyi-bla-enyi-vɔ-ene ( 1884 ) me.
- - Habɔbɔ sia mi-eʋeland fe dzi dzíe nye: a -) fufofo eʋevi nyɔnuwo kple eʋevi ŋutsuwo le agbɔsɔsɔ gãa ɖe me. b -) nugɔmeɖeɖe nawo le aɖikadodo amenɔvi si nele dukɔ kple dukɔwo dome; si nele amegbetɔ fomevi vovovowo dome le egbe fe ŋkekeawo me le xexeame godoo. d -) numeɖeɖe sia nye nyanyanana Eʋeviwo be ne woadze si woɖokuiwo le vevie dodo nu, dɔwɔwɔ, kutrikuku, ameɖokui búbú, sidzedze Eʋeynigba kple amenɔvi eʋevi fe ta ʋeʋli vevie me.
- - Eʋevi geɖewo le ɖoɖo wɔm eye míeɖoe vevie be miadze Eʋedzukɔa tsotso gɔme tso Eʋedu vovovowo si le Eʋeyigba katã dzi. Ɖoɖo sia atɔ egɔme tso amugã tɔsisi la ŋu vaseɖe mɔnɔ tɔsisi la ŋu. Esia mawɔmawɔ ana be Eʋenyigba abu efe nɔnɔme blibo eye ne esia bu ko la, Eʋeawo hã wole wofe eʋevinyenye bu ge kuraa.
- - Eʋegbe xexle kple efe ŋɔŋlɔ̃ nye míafe taɖodzinu veviewo dometɔ ɖeka. Míle mɔnukpɔkpɔ vevie sia ɖoge na eʋevi ɖesiaɖe alebena woateŋ kpɔ gome le eʋegbe sɔsrɔ̃, eʋegbe xexle kple eʋegbe ŋɔŋlɔ̃ ŋu abe alesi lododoa gblɔe bena: “ Xegbee xe dona „ ene. Mɔnukpɔkpɔ sia avaeme godoo.
- - Míafo ŋu tso eʋeme nusiwo nye ʋufofowo, hadzidziwo kple ɣeɖuɖu vovowo katã alo nusiwo nye ɖaɖa nu kple glotutu nu na Eʋeawo le eʋenyigba blibo la dzi. Tsɔyi edzia, míafoŋ hã tso bùbùdede Eʋenyigba kple dzinuwo katã ŋu abe: “avewo, atsiwo, tɔwó, lã vovovo siwo le Eʋenyigba dzi.
- - Eʋevi ɖesiaɖe dze na bubu. Amegbetɔ fomevi ɖesiaɖe dzea agbagba be yeade bubu yeɖokui ŋu eye yeade bubu yehaviwo ŋu. Eʋevi ɖesiaɖe nado dzesie be efe kesinɔnyenye nu wonye. Kesinɔ nudidi, ga alo hotsui didi mɔnu yiyivɔa ɖeke ma he ku, dɔlele alo amedome gbegble vae ne ame fomevia ɖeke o. Srɔɖeɖe le ŋutsu kple nyɔnu dome nye nu veviea ɖe tso blema vadze mía dzi le egbe fe ŋkekeawo me. Bubudede Eʋeawo fe srɔɖeɖe si le ŋutsu kple nyɔnu dome la nye ŋu tso blema ke.
- - Mi-eʋeland si gɔme nyebe: miaɖenyigba, nye Habɔbɔ le ɖokuisi. Menye dunyagblɔha o eye dunyagblɔha ɖeke mekpɔ mɔ afoŋ le efe ŋkɔ me alo azã efe ŋkɔ le goa ɖeke me o, negbe Eʋefiagãwo ko esia ɖe mɔ na. Ame ɖeke mazã efe ŋkɔ o.
- - Xɔse kple subɔsubɔ nye dzɔdzɔmeŋ na amegbetɔ fomevi ɖesiaɖe eye le to sia to me. Nenemae wonye na Eʋeawo hã tso blema ke vade asi ne egbe. Mi-eʋeland le esia ŋuti dɔ wɔm kple Hunɔwo alo Osofowo eye le amenɔvi bubu kple dzesi tɔhɛ aɖe me. Ame aɖe fe xɔse manye fewuɖuɖu ne ame bubua ɖeke o, elebena Eʋeawo nye subusubu vovovotɔwo.
- -


text:
MEGBENYAWO
Yesu Kristo—Mesia si Ŋugbe Wodo
YEHOWA MAWU kpe ɖe mía ŋu be míanya amesi Mesia la nye esi wòna efe gbɔgbɔ ʋã Biblia me nyagblɔɖila geɖe wona numeɖeɖe tso Ðela sia si ŋugbe wodo la fe dzidzi, efe subɔsubɔdɔ, kple efe ku ŋu. Yesu Kristo dzie Biblia me nyagblɔɖi siawo katã va eme ɖo. Wova eme tututu abe alesi pɛpɛpɛ wogblɔ wo ɖi ene wòwɔ nuku. Be míakpɔ efe kpɔɖeŋu aɖewo la, na míadzro nyagblɔɖi ʋɛ aɖewo siwo ku ɖe Mesia la fe dzidzi kple ɖevimenɔɣi ŋu me akpɔ.
Nyagblɔɖila Yesaya gblɔe ɖi be Mesia la anye Fia Dawid fe dzidzimevi. (Yesaya 9:6) Dawid fe fomea mee wodzi Yesu ɖo hã vavã.—Mateo 1:1, 6-17.
Mawu fe nyagblɔɖila bubu si nye Mixa gblɔe ɖi be ɖevi sia ava zu dziɖula eye be woadzii le “Betlexem Efrata.” (Mixa 5:1) Du evee nɔ Israel si woyɔna be Betlexem esime wodzi Yesu. Ðeka gogo Nazaret, le dukɔa fe dziehe, eye evelia gogo Yerusalem le Yuda. Efrata ye woyɔna na Betlexem si gogo Yerusalem la tsã. Du ma mee wodzi Yesu ɖo, abe alesi tututu nyagblɔɖia gblɔe ene!—Mateo 2:1.
Biblia me nyagblɔɖi bubu gblɔ be woayɔ Mawu fe Vi la “tso Egipte vɛ.” Esi Yesu nye ɖevi la, wokɔe yi Egipte. Herodes fe ku megbee wokplɔe gbɔe, ale be nyagblɔɖia va eme.—Hosea 11:1; Mateo 2:15.
Le nya siwo woɖo ɖe axa 200 la, mawunyakpukpui siwo le tanya si nye “Nyagblɔɖi” te la na numeɖeɖe tsitotsito tso Mesia la ŋu. Taflatse, tsɔ mawunyakpukpui siawo sɔ kple esiwo dze le tanya si nye “Emevava” te. Esia wɔwɔ ana nàgaxɔ edzi ase geɖe wu be nyatefee Mawu fe Nya la nye.
Esi nèle mawunyakpukpui siawo me dzrom la, nenɔ susu me na wò be woŋlɔ nyagblɔɖi me nya siawo ɖi fe alafa geɖe hafi wova dzi Yesu. Yesu gblɔ be: “Ele be, woawu nusiwo katã woŋlɔ ɖe Mose fe se la kple nyagblɔɖilawo kpakple Psalmowo me le ŋutinye la nu.” (Luka 24:44) Abe alesi nàte ŋu ade dzesii le wò ŋutɔ wò Biblia me ene la, wova eme vavã—nya ɖesiaɖe va eme pɛpɛpɛ!


text: 9 Ke mekpɔe be mehiã be maŋlɔ nu ɖo ɖe mi tso subɔsubɔdɔ si woawɔ na ame kɔkɔewo+ la ŋu hafi o,2 elabena menya be didia le mia me be miawɔe, eye metsɔ esia le adegbe fom le mia ŋuti na Makedoniatɔwo, be fe ɖekae nye esia si nɔvi siwo le Akaya la le klalo xoxo, eye miafe veviedodo nu de dzo wo dometɔ akpa gãtɔ me.3 Ke mele nɔviawo dɔm ɖa, ale be adegbe si míefona le mia ŋu la nagazu dzodzro le nya sia me o, eye be mianɔ klalo ŋutɔŋutɔ abe ale si megblɔe ene.4 Ne menye nenema o la, ne mía kple Makedoniatɔwo míava ɖo, evɔ woakpɔe be miele klalo o la, ŋu akpe mí le ale si gbegbe míeka ɖe mia dzii la ta; nyemedi be mafo nu tso ŋu si akpe miawo ya ŋu o.5 Eya ta mekpɔe be ehiã be made dzi fo na nɔviawo be woado ŋgɔ ava mia gbɔ, ne woafo nunana gbogbo siwo ŋugbe miedo xoxo la nu fu ɖi, ale be wòanye nu siwo miena tso dzi me faa, ke menye ɖe wozi mia dzi hafi o.6 Ke le esia gome la, ame si fã nu ʋɛ la, aŋe nu ʋɛ, eye ame si fã nu wòsɔ gbɔ la, aŋe nu wòasɔ gbɔ.+7 Ame sia ame newɔ abe ale si wòɖo le efe dzi me ene, menye kple veve alo dzizizi o,+ elabena ame si naa nu kple dzidzɔ lae Mawu lɔ̃na.+8 Azɔ hã, Mawu ate ŋu ana efe amenuveve la nasɔ gbɔ na mi, ale be nu siwo katã hiã mi la nasu mia si, eye miakpɔ nu geɖewo hena dɔ nyui sia dɔ nyui wɔwɔ.+9 (Abe ale si woŋlɔe ɖi ene be: “Eʋua asi me, enaa nu ame dahewo. Efe dzɔdzɔenyenye li tegbee.”+10 Ke Ame si naa nuku nufãla kple nuɖuɖu amewo la ana nuku si miefãna la nasɔ gbɔ ɖe edzi na mi, eye wòana miafe dzɔdzɔenyenye fe kutsetse nasɔ gbɔ ɖe edzi.)11 Le nuwo katã me la, wonana miezua kesinɔtɔwo be miate ŋu anyo dɔme le nu sia nu me, ale be nu siwo mienana amewo to mía dzi nawɔe be woada akpe na Mawu;12 elabena kpekpeɖeŋunana fe dutofo subɔsubɔdɔ sia menye be wòakpɔ ame kɔkɔewo fe hiahiãwo gbɔ na wo nyuie ko o,+ ke be wòana woada akpe geɖe na Mawu hã.13 Le kpeɖodzi si kpekpeɖeŋunana fe subɔsubɔdɔ sia nana ta la, wokafua Mawu elabena mienana Kristo la ŋuti nya nyui la kpɔa ŋusẽ ɖe mia dzi abe ale si mieʋua eme le dutofo ene, eye mienaa nu woawo kple ame bubuwo katã dɔmenyotɔe.+14 Eye wole kokofofo dzi ɖe mia ta, eye wole mia susum vevie le Mawu fe amenuveve geɖe si wòna mi la ta.15 Woada akpe na Mawu le efe nunana faa si wu gbɔgblɔ la ta.


text:
Ŋɔŋlɔ Kɔkɔeawo—Xexe Yeye Gɔmeɖeɖe (Esi Me Wogbugbɔ To Le Ƒe 2013 Me)
Dzro Xexe Yeye Gɔmeɖeɖe si nye Biblia si gɔme woɖe wòsɔ pɛpɛpɛ eye exexlẽ le bɔbɔe la fe akpa vovovoawo me.
Mawu Ƒe Nya La Me Nya Vevi Aɖewo
Kpɔ ŋuɖoɖowo na nyabiase vevi 20 le Biblia me.
NYABIASE 1
Ame Kae Nye Mawu?
NYABIASE 2
Aleke Nàwɔ Asrɔ̃ Nu Tso Mawu Ŋu?
NYABIASE 3
Ame Kae Ŋlɔ Biblia La?
NYABIASE 4
Ðe Biblia Wɔ Ðeka Kple Dzɔdzɔmeŋutinunya?
NYABIASE 5
Nyati Vevi Kae Le Biblia Me?
NYABIASE 6
Nya Kae Biblia Gblɔ Ði Tso Mesia La Ŋu?
NYABIASE 9
Nu Ka Tae Amegbetɔwo Kpea Fu?
NYABIASE 10
Ŋugbe Kae Biblia Do Ku Ðe Míafe Etsɔme Ŋu?
NYABIASE 11
Nu Kae Dzɔna Ne Ame Ku?
NYABIASE 12
Ðe Mɔkpɔkpɔ Li Be Míagakpɔ Kukuawoa?
NYABIASE 13
Nu Kae Biblia Gblɔ Tso Dɔwɔwɔ Ŋu?
NYABIASE 14
Aleke Nàte Ŋu Awɔ Ðoɖo Ðe Wò Nuwo Ŋu Nyuie?
NYABIASE 15
Aleke Nàwɔ Akpɔ Dzidzɔ?
NYABIASE 16
Aleke Nàwɔ Anɔ Te Ðe Dzimaɖitsitsi Nu?
NYABIASE 17
Aleke Biblia Ate Ŋu Akpe Ðe Wò Ƒomea Ŋui?
NYABIASE 18
Aleke Nàwɔ Ate Ðe Mawu Ŋu?
NYABIASE 19
Nya Kawoe Le Biblia Ƒe Agbalẽ Vovovoawo Me?
NYABIASE 20
Aleke Nàwɔ Be Biblia Xexlẽ Naɖe Vi Geɖe Na Wò?
Ŋɔŋlɔ Kɔkɔeawo—Xexe Yeye Gɔmeɖeɖe Ƒe Ŋgɔdonya
Lɛta si tso Xexe Yeye Biblia Gɔmeɖeɖe Kɔmiti gbɔ.
Xlẽ Biblia Le Internet Dzi
Xexe Yeye Gɔmeɖeɖe la nye Biblia Kɔkɔe la fe gɔmeɖeɖe si sɔ pɛpɛpɛ, eye egɔmesese hã le bɔbɔe.
Biblia-gbalẽwo Ŋuti Nuŋlɔɖi
Àkpɔ Biblia-gbalẽwo katã fe ŋkɔwo kple nyatakaka vevi bubuwo abe wo ŋlɔlawo fe ŋkɔwo, tefe si woŋlɔe le, kple ɣeyiɣi si woŋlɔe la le aɖaka sia me.
Biblia Me Nyawo Dife
Biblia me nya kple nyagbe alafa geɖe kple mawunyakpukpui siwo me wodze le.
Biblia Me Nya Tɔxɛwo Gɔmeɖefe
Nya tɔxɛ aɖewo siwo wozã le Biblia me kple gɔmesese si le wo ŋu.
Xexe Yeye Gɔmeɖeɖe fe Megbenyawo A
Akpa sia ana nàkpɔ nu si ta nàte ŋu aka ɖe Xexe Yeye Gɔmeɖeɖe Biblia dzi.
Xexe Yeye Gɔmeɖeɖe fe Megbenyawo B
Le akpa sia àkpɔ anyigbatatawo, nyatakakaɖakawo, ɣeyiɣi si me nuwo dzɔ fe tatawo, kple nɔnɔmetata siwo ana nàse Biblia la gɔme ɖe edzi.
B14-A
Nuwo Ƒe Dzidzewo Kple Ga
B14-B


text:
Ele Kpekpem Ðe Sɔhɛwo Ŋu Wole Te Nɔm Ðe Ŋutasẽlawo Nu Le Suku
Eŋlisiawo fe dɔmenyohabɔbɔ aɖe na Diana Nunana fe ewo-vi aɖe si ŋkɔe nye Hugo nyitsɔ laa le ale si wòle kpekpem ɖe efe sukuhatiwo ŋu wole te nɔm ɖe ŋutasẽlawo nu le suku ta.
Hugo gblɔ be: “Video si nye Nɔ Te Ðe Anyrawɔlawo Nu Kɔmadamadae ye na mexɔ nunana sia. Meva zu ame si kpena ɖe amewo ŋu wonɔa te ɖe anyrawɔwɔ ɖe ame ŋu nu esi mekpɔ video sia le jw.org.”
Hugo ɖe Nɔ Te Ðe Anyrawɔlawo Nu fe video la na efe nufialawo gbã. Video sia wɔ dɔ ɖe wo dzi ale gbegbe be woɖoe be yewoafia jw.org nyatakakadzraɖofea zazã sukuviawo katã. Fifia fe enyi-vi geɖewo ʋua jw.org edziedzi. Wogblɔ be nyatakakadzraɖofea kpe ɖe yewo ŋu yewote ŋu le te nɔm ɖe kuxi vovovowo abe ŋutasesẽ le ame ŋu le suku ene nu. Eye gakpe ɖe eŋu la, ele kpekpem ɖe yewo ŋu yewole ŋuɖoɖo kpɔm na nyabiase geɖe siwo dometɔ aɖee nye, Aleke mawɔ adze xɔlɔ̃ vavãwo?
Aɖaŋuɖoɖo Nyuiwo Le Vi Ðem Na Sɔhɛwo
Le Eŋlisiawo fe suku bubu me la, wosẽa ŋuta le fe ewo-vi Elijah ŋu. Eya kple efe fomea me tɔwo kpɔ video si nye Nɔ Te Ðe Anyrawɔlawo Nu nyuie. Wo katã wogblɔ nya siwo wòate ŋu agblɔ ne ame aɖe di be yeasẽ ŋuta le eŋu le suku, eye wowɔ nu siwo wòate ŋu awɔ la hã wòkpɔ. Esia na kakaɖedzi su Elijah si be yeate ŋu anɔ te ɖe kuxi sia nu dzidzedzetɔe. Emegbe le kwasiɖa si woɖo be woatsɔ atsi tsitre ɖe ŋutasẽnuwɔwɔ ɖe ame ŋuti ŋu me la, Elijah fe sukutatɔ ɖe video sia sukuviawo katã kpɔ.
Gake menye Britain koe wosẽa ŋuta le sukuviwo ŋu le o. Wosẽa ŋuta le amewo ŋu le anyigba dzi godoo, eye nutata fe video sia le kpekpem ɖe sɔhɛwo ŋu le xexea me godoo.
Le United States (États-Unis) la, fe ewo-vi Ivie vɔ̃na na efe sukuxɔmehati nyɔnuvi aɖe si sẽa ŋuta le eŋu. Esi Ivie kpɔ Nɔ Te Ðe Anyrawɔlawo Nu fe video sia la, dzi ɖo efo wòte ŋu nɔ te ɖe nyɔnuvia nu. Eɖo dze tso nɔnɔmea ŋu na efe nufiala, eye eya hã kpe ɖe eŋu wònɔ te ɖe nɔnɔme sia nu. Ivie fe sukuxɔmehatia va ɖe kuku nɛ eye fifia wo dome va le nyuie.
Yehowa Ðasefowo tsɔ ɖe le sɔhɛwo fe nyonyo me vevie. Míayi edzi anɔ nyati siwo me aɖaŋuɖoɖo nyuiwo le, siwo akpe ɖe sɔhɛwo ŋu be woanɔ te ɖe wofe gbe sia gbe kuxiwo abe ŋutasesẽ le ame ŋu le suku ene nu la tam.


text:
Do Ka Kpli Mí
Enyea dzidzɔ na mí be míakpe ɖe ame siwo tsɔ ɖe le Biblia alo míafe xexea me katã fe dɔa me la ŋu. Zã mɔnu siwo le ete la dometɔ ɖeka nàtsɔ ake ɖe Yehowa Ðasefowo ŋu le miafe nutoa me.
● Bia be míava srɔ̃ Biblia kpli wò femaxee
Zã nyatakaka siwo le ete nàtsɔ aŋlɔ agbalẽ na mí alo afo ka na mí
Moldova (Moldovie)
Organizatia Religioasa a Martorilor lui Iehova din Republica Moldova
PO Box 472
MD-2005 CHISINAU
REPUBLIC OF MOLDOVA
+373 22-22-86-26
Dɔwɔɣiwo
Dzoɖa va se ɖe Fiɖa
Ŋdi ga 8 va se ɖe ɣetrɔ ga 5


text: 20 Eye Abraham ʋu tso afi ma+ yi Negeb, eva nɔ Kades+ kple Sur+ dome, eye wònɔ Gerar+ hã vie.2 Abraham gblɔna tso srɔ̃a Sara ŋu enuenu be: “Nɔvinyee.”+ Esia ta Gerar-fia Abimelek dɔ woyi ɖakplɔ Sara vɛ nɛ.+3 Emegbe Mawu va Abimelek gbɔ le drɔ̃efe le zã me hegblɔ nɛ be: “Kpɔ ɖa, èku vɔ, le nyɔnu si nèxɔ la ta,+ elabena ame srɔ̃e wònye.”+4 Ke Abimelek mede asi eŋu o. Eye wògblɔ be: “Yehowa, dukɔ maɖifɔ* hãe nàtsrɔ̃a?5 Menye ɖe wògblɔ nam be, ‘Nɔvinyenyɔnue’ oa? Eye ɖe nyɔnua ŋutɔ hã megblɔ be, ‘Nɔvinyeŋutsue’ oa? Nye dzi me kɔ, eye nye asi me dza le nya sia me.”6 Eye Mawu vavã la gblɔ nɛ le drɔ̃e me be: “Menyae be wò dzi me kɔ le nu sia wɔwɔ me, eya tae mexe mɔ na wò be nàgawɔ nu vɔ̃ ɖe ŋunye o. Esia tae nyemeɖe mɔ na wò nèka asi eŋu o ɖo.7 Azɔ gbugbɔ ŋutsua srɔ̃ ɖo ɖee, elabena nyagblɔɖila+ wònye, ne wòafo koko ɖe tawò+ be nàtsi agbe. Ke ne mègbugbɔ nyɔnua ɖo ɖee o la, nyae be ku kee nàku, wò ŋutɔ kple wò amewo katã.”8 Abimelek fɔ ŋdi kanya, yɔ efe subɔviwo katã, eye wògblɔ nya siawo katã na wo. Eye ameawo vɔ̃ ŋutɔ.9 Eyome Abimelek yɔ Abraham biae be: “Nu kae nye esi nèwɔ ɖe mía ŋu? Nu vɔ̃ kae mewɔ ɖe ŋuwò be nèhe vɔ̃ gã sia va nye kple nye fiaɖufe la dzi? Mèwɔ nu ɖe ŋunye nyuie kura o.”10 Eye Abimelek gabia Abraham be: “Nu kae nèɖo ɖe tame hafi wɔ nu sia?”+11 Abraham gblɔ be: “Esi mebu be, ‘Ame aɖeke mevɔ̃a Mawu le afi sia o, eye woawum axɔ srɔ̃nye’ tae.+12 Gake nɔvinyee wònye vavã, fofonye fe vie wònye meɖe,+ gake menye danye fe vie o.13 Esi Mawu na míeʋu tso fofonye fe me hele tsatsam la,+ megblɔ nɛ be, ‘Ale si nàve nunyee nye esi: Afi sia afi si míayi la, gblɔ tso ŋunye be: “Nɔvinyee.”’”+14 Eye Abimelek tsɔ alẽwo, nyiwo, subɔviŋutsuwo kple subɔvinyɔnuwo na Abraham, eye wòɖe asi le srɔ̃a Sara hã ŋu nɛ.15 Eye Abimelek gblɔ be: “Kpɔ ɖa, nye anyigbae nye esi. Nɔ afi sia afi si nyo ŋuwò.”16 Eye wògblɔ na Sara be: “Kpɔ ɖa, metsɔ klosalo akpe ɖeka na nɔviwòa.+ Esiae metsɔ kpata wò* le ame siwo katã le ŋuwò kpakple ame bubuwo katã ŋkume be, ŋutiwò kɔ tso vlododo me.”17 Ale Abraham fo koko na Mawu vavã la; eye Mawu yɔ dɔ Abimelek kple srɔ̃a kpakple efe kosiwo, ale be wote ŋu dzi vi,18 elabena Yehowa xe nyɔnu siwo katã le Abimelek fe afe me la fe vidzidɔ keŋkeŋ le Abraham srɔ̃ Sara ta.+


text:
“Mina Miafe Nɔvilɔlɔ̃ Nayi Edzi Ðaa”!
“Mina miafe nɔvilɔlɔ̃ nayi edzi ɖaa.”—HEBRITƆWO 13:1.
HADZIDZI: 72, 119
1, 2. Nu ka tae Paulo ŋlɔ agbalẽ ɖo ɖe Hebri Kristotɔwo?
LE ƑE 61 Kristotɔwo Ŋɔli la, hame siwo nɔ Israel la fe tome fa vie. Togbɔ be Apostolo Paulo nɔ gaxɔ me le Roma hã la, enɔ mɔ kpɔm be woaɖe asi le ye ŋu kpuie. Ðeko woɖe asi le efe mɔzɔhati Timoteo ŋue nye ema, eye wonɔ mɔ kpɔm be yewo ame evea yewoayi aɖakpɔ nɔvi siwo le Yudea ɖa. (Hebritɔwo 13:23) Ƒe atɔ̃ pɛ ko le esia megbe la, ava hiã be Kristotɔ siwo le Yudea, vevietɔ ame siwo le Yerusalem la, nawɔ nu kpata. Nu ka tae? Ƒe aɖewo do ŋgɔ la, Yesu gblɔ na eyomedzelawo be ne wokpɔ aʋakɔwo ɖe to ɖe Yerusalem la, woasi adzo.—Luka 21:20-24.
2 Ƒe 28 sɔŋ va yi tso esime Yesu xlɔ̃ nu eyomedzelawo tso afɔku sia ŋu. Le ɣeyiɣi mawo katã me la, Kristotɔ siwo le Israel la wɔ nutefe togbɔ be woto yometiti kple dodokpɔwo me hã. (Hebritɔwo 10:32-34) Gake Paulo di be yeadzra wo ɖo ɖe nu siwo le ŋgɔ na wo ŋu, elabena wogbɔna xɔse fe dodokpɔ sesẽtɔwo me to ge. (Mateo 24:20, 21; Hebritɔwo 12:4) Woahiã dzidodo kple xɔse ɣemaɣi wu ɣeyiɣi bubu ɖe sia ɖe hafi ate ŋu awɔ ɖe Yesu fe nyawo dzi ahasi, eye wofe agbekpɔkpɔ nɔ te ɖe ema dzi. (Xlẽ Hebritɔwo 10:36-39.) Eya ta Yehowa fe gbɔgbɔ ʋã Paulo wòŋlɔ agbalẽ ɖo ɖe nɔvi lɔlɔ̃tɔ siawo. Lɛta sia, si yɔm míele fifia be Hebritɔwo fe agbalẽ la, fe taɖodzinue nye be wòado ŋusẽ nɔvi mawo ɖe nu siwo gbɔna dzɔdzɔ ge ŋu.
3. Nu ka tae Hebritɔwo fe agbalẽa me nyawo sɔ na mí egbea?
3 Ele be mí Mawu subɔla siwo li egbea hã míatsɔ ɖe le Hebritɔwo fe agbalẽa me nyawo me. Nu ka tae? Elabena míafe nɔnɔmea sɔ kple Kristotɔ siwo nɔ Yudea la tɔ. Míele ‘ɣeyiɣi sesẽ siwo me nɔnɔ sesẽ’ me, eye nɔvi geɖe le dzi dom le yometiti kple dodokpɔ sesẽwo me. (2 Timoteo 3:1, 12) Gake mía dometɔ akpa gãtɔ le tomefafa me eye womele mía yome tim tẽe o. Eya ta abe Kristotɔ siwo nɔ anyi le Paulo fe ŋkekea me ene la, ehiã be míanɔ ŋudzɔ. Elabena madidi kura o, míato xɔse fe dodokpɔ sesẽtɔ kekeake me!—Xlẽ Luka 21:34-36.
4. Ƒe 2016 fe mawunyakpukpuia ye nye ka, eye nu ka tae wòsɔ nyuie?
4 Nu kae akpe ɖe mía ŋu míabla ali dzi ɖe etsɔme ŋu? Paulo fo nu tso nu geɖe siwo ado ŋusẽ míafe xɔse ŋu le Hebritɔwo fe agbalẽa me. Wo dometɔ vevitɔ dze le Hebritɔwo 13:1. Ede dzi fo na mí be: “Mina miafe nɔvilɔlɔ̃ nayi edzi ɖaa.” Nya mawoe míetia be wòanye fe 2016 fe mawunyakpukpuia.
Ƒe 2016 fe mawunyakpukpuia ye nye: “Mina miafe nɔvilɔlɔ̃ nayi edzi ɖaa.”—Hebritɔwo 13:1
NU KAE NYE NƆVILƆLƆ̃?
5. Aleke nàɖe nɔvilɔlɔ̃ gɔme?
5 Nɔvilɔlɔ̃ gɔme ɖe? Helagbe me nya si Paulo zã la fia “ame nɔvi lɔlɔ̃.” Nɔvilɔlɔ̃ nye vividoɖeameŋu fe seselelãme si nu sẽ si nɔa fometɔwo alo xɔlɔ̃ veviwo dome. (Yohanes 11:36) Menye aɖu ko nu dɔme tɔ le vo nɔviwoe míenye o. Nɔvi akuakuawoe míenye. (Mateo 23:8) Paulo gblɔ be: “Miafe nɔvilɔlɔ̃ nade to abe dadavilɔlɔ̃ ene. Mitre mia nɔewo bubu.” (Romatɔwo 12:10) Nya siawo ɖe ale si gbegbe míelɔ̃a mía nɔewoe fia. Nɔvilɔlɔ̃ sia kpakple lɔlɔ̃ si wotu ɖe Kristotɔwo fe gɔmeɖosewo dzi kpena ɖe Mawu fe amewo ŋu wonyea xɔlɔ̃ siwo dome tsi metona o eye wowɔa ɖeka.
6. Aleke mí Kristotɔ vavãwo míesea nɔvilɔlɔ̃ gɔmee?
6 Kristotɔwo fe agbalẽwo mee nya “nɔvilɔlɔ̃” dzena le zi geɖe. Le blema Yudatɔwo gome la, fometɔ alo wo detɔwoe wozãa nya “nɔvi” na zi geɖe. Gake womezãnɛ na ame si menye Yudatɔ o gbeɖegbeɖe o. Ke hã le mí nyatefe Kristotɔwo gome la, Kristotɔ vavã ɖe sia ɖe nye mía “nɔvi,” metsɔ le dukɔ si me tɔ wònye me o. (Romatɔwo 10:12) Yehowa fia mí be míalɔ̃ mía nɔewo abe nɔ ɖeka dzidziwo ene. (1 Tesalonikatɔwo 4:9) Ke nu ka tae wòle vevie be míayi edzi aɖe nɔvilɔlɔ̃ afia?
NU KA TAE WÒLE VEVIE BE MÍAYI EDZI ALƆ̃ MÍA NƆVIWO?
7. (a) Susu vevi ka tae wòle be míalɔ̃ mía nɔewo? (b) Gblɔ susu bubu si tae wòle be míatu lɔlɔ̃ si le mía si na mía nɔewo ɖo.
7 Susu vevitɔ si tae wòle be míaɖe nɔvilɔlɔ̃ afia ye nye be Yehowa ye de se na mí be míawɔe. Mímate ŋu agblɔ be míelɔ̃ Yehowa ne míegbe mía nɔviwo lɔlɔ̃ o. (1 Yohanes 4:7, 20, 21) Susu bubue nye be míehiã mía nɔewo, vevietɔ le ɣeyiɣi sesẽwo me. Esi Paulo ŋlɔ agbalẽa na Hebri Kristotɔwo la, enya be etefe madidi hafi wo dometɔ aɖewo agblẽ wofe afewo kple nunɔamesiwo ɖi ahasi dzo o. Yesu gblɔ ale si nɔnɔmeawo asesẽe la na wo. (Marko 13:14-18; Luka 21:21-23) Eya ta hafi ɣemaɣi naɖo la, ele be Kristotɔ mawo natu lɔlɔ̃ si le wo si na wo nɔewo ɖo.—Romatɔwo 12:9.
Ele be míatu míafe nɔvilɔlɔ̃a ɖo fifia elabena akpe ɖe mía ŋu míado dzi le dodokpɔ ɖe sia ɖe si ava le etsɔme la me
8. Nu kae wòle be míawɔ fifia hafi xaxa gã la nadze egɔme?
8 Xaxa si tɔgbi meva kpɔ le amegbetɔwo fe ŋutinya me o la ava kpuie. (Marko 13:19; Nyaɖeɖefia 7:1-3) Ahiã be míawɔ ɖe nuxlɔ̃ame sia dzi be: “Yi ɖe wò xɔgãwo me, eye nàtu ʋɔ ɖe ɖokuiwò nu. Ɣla ɖokuiwò vie va se ɖe esime dziku la nu nava yi.” (Yesaya 26:20) ‘Xɔgã’ siawo ate ŋu afia míafe hamewo. Afi siae míewɔa ɖeka kple mía nɔviwo hesubɔa Yehowa le. Gake ele be míawɔ geɖe wu kpekpeawo dede edziedzi ko. Paulo ɖo ŋku edzi na Hebri Kristotɔwo be woanɔ dzi dem fo na wo nɔewo be woaɖe lɔlɔ̃ afia ahawɔ nyui na wo nɔviwo. (Hebritɔwo 10:24, 25) Ele be míatu míafe nɔvilɔlɔ̃a ɖo fifia elabena akpe ɖe mía ŋu míado dzi le dodokpɔ ɖe sia ɖe si ava le etsɔme la me.
9. (a) Nu kawoe ʋua mɔnukpɔkpɔ ɖi na mí egbea be míaɖe nɔvilɔlɔ̃ afia? (b) Gblɔ kpɔɖeŋu siwo ɖee fia be Yehowa fe amewo ɖea nɔvilɔlɔ̃ fiana.
9 Mɔnukpɔkpɔ geɖe ʋu ɖi na mí egbea be míaɖe nɔvilɔlɔ̃ afia hafi xaxa gã la nadze egɔme. Mía nɔvi geɖewo le fu kpem le anyigbaʋuʋuwo, tsiɖɔɖɔwo, ahom sesẽwo, atsiafu gɔme anyigbaʋuʋuwo, alo le dzɔdzɔmefɔku bubuwo ta. Nɔvi aɖewo hã le dzi dom le yometitiwo me. (Mateo 24:6-9) Eye xexea fe nu fitifiti wɔwɔ na ganyawo le sesẽm ale gbegbe. (Nyaɖeɖefia 6:5, 6) Ke hã zi ale si mía nɔviwo le akɔ kpem kple kuxiwoe la, zi nenemae mɔnukpɔkpɔ geɖe wu ʋuna ɖi na mí be míaɖe lɔlɔ̃ afia wo. Togbɔ be lɔlɔ̃ vavã zu dze bu ɖe ama me le xexea me hã la, ele be míawo ya míayi edzi alɔ̃ mía nɔviwo vevie. (Mateo 24:12) [1]—Kpɔ dzesidenya la.
NU KAE MÍAWƆ BE MÍAƑE NƆVILƆLƆ̃ NAYI EDZI ÐAA?
10. Nu ka mee míadzro azɔ?
10 Togbɔ be míele kuxiwo me tom hã la, aleke míayi edzi aɖe nɔvilɔlɔ̃ afia? Nu ka wɔwɔe aɖee afia be míelɔ̃ mía nɔviwo vevie? Esi apostolo Paulo gblɔ be, “mina miafe nɔvilɔlɔ̃ nayi edzi ɖaa” megbe la, egblɔ mɔ vovovo siwo dzi Kristotɔwo ato awɔ esia. Azɔ na míadzro wo dometɔ ade aɖewo me kpɔ.
11, 12. Nu kae nye amedzrowɔwɔ? (Kpɔ nɔnɔmetata si le nyati sia fe gɔmedzedze.)
11 “Migaŋlɔ amedzrowɔwɔ be o.” (Xlẽ Hebritɔwo 13:2.) Nu kae nya “amedzrowɔwɔ” fia? Nya si Paulo zã la gɔme ɖeɖe tẽe ye nye “dɔmenyonyo na amedzrowo.” Anɔ eme be nyagbɔgblɔ ma ɖoa ŋku Abraham kple Lot dzi na mí. Ŋutsu eve mawo nyo dɔme na ame siwo womenya o. Emegbe Abraham kple Lot va nyae be mawudɔlawoe amedzroawo nye. (1 Mose 18:2-5; 19:1-3) Kpɔɖeŋu siawo de dzi fo na Hebri Kristotɔwo be woaɖe nɔvilɔlɔ̃ afia to amedzrowɔwɔ me.
12 Aleke míawo hã míawɔ amedzro na amewo? Míate ŋu akpe mía nɔviwo va míafe afewo me be woava ɖu nu kpli mí alo be míade dzi fo na mía nɔewo. Togbɔ be ɖewohĩ míedze si míafe nutome sue dzikpɔlaa kple srɔ̃a nyuie o hã la, míate ŋu akpe wo va míafe afe me ne wova srã hamea kpɔ. (3 Yohanes 5-8) Mehiã be míaɖa nuɖuɖu damiwo alo agblẽ ga gbogbowo kokoko o. Míafe taɖodzinue nye be míade dzi fo na mía nɔewo, ke menye be míatsɔ míafe nunɔamesiwo afo adegbee o. Eye mele be míakpe ame siwo ate ŋu aɖo etefe na mí le mɔ aɖe nu la ɖeɖe ko o. (Luka 10:42; 14:12-14) Nu vevitɔe nye be míagavu ɖe dɔ bubuwo ŋu ale gbegbe be míaŋlɔ amedzrowɔwɔ be o!
13, 14. Aleke míanɔ “ŋku ɖom ame siwo le gaxɔ me la dzi”?
13 “Minɔ ŋku ɖom ame siwo le gaxɔ me la dzi.” (Xlẽ Hebritɔwo 13:3.) Nɔvi siwo wolé de ga le wofe xɔse tae nɔ susu me na Paulo esime wògblɔ nya sia. Paulo kafu hamea elabe wose “veve ɖe ame siwo le gaxɔ me la nu.” (Hebritɔwo 10:34) Le fe ene siwo me Paulo nɔ gaxɔ me la, nɔvi aɖewo va kpe ɖe eŋu, gake ame bubuwo ya gbɔ didi tso egbɔ. Aleke woawo hã ate ŋu akpe ɖe Paulo ŋu? Woate ŋu anɔ gbe dom ɖa ɖe eta vevie.—Filipitɔwo 1:12-14; Hebritɔwo 13:18, 19.
Míate ŋu ado gbe ɖa ɖe mía nɔviŋutsu kple nɔvinyɔnu kpakple ɖevi siwo le gaxɔ me le Eritrea la ta
14 Egbea wode Ðasefo geɖe gaxɔ me le wofe xɔse ta. Nɔvi siwo te ɖe wo ŋu ate ŋu awɔ nanewo ŋutɔŋutɔ atsɔ akpe ɖe wo ŋu. Gake mí ame geɖewo gbɔ didi tso nɔvi siwo le gaxɔ me gbɔ. Aleke míaɖo ŋku wo dzi ahakpe ɖe wo ŋu? Nɔvilɔlɔ̃ aʋã mí be míanɔ gbe dom ɖa ɖe wo ta vevie. Le kpɔɖeŋu me, míate ŋu ado gbe ɖa ɖe mía nɔviŋutsu kple nɔvinyɔnu kpakple ɖevi siwo le gaxɔ me le Eritrea la ta. Ame siawo dometɔ aɖewoe nye Paulos Eyassu, Isaac Mogos kple Negede Teklemariam, siwo le gaxɔ me fe 20 kple edzivɔe nye esia.
15. Aleke míana bubu nanɔ míafe srɔ̃ɖeɖe ŋu?
15 “Mina bubu nanɔ srɔ̃ɖeɖe ŋu le amewo katã dome.” (Xlẽ Hebritɔwo 13:4.) Míate ŋu agaɖe nɔvilɔlɔ̃ afia ne míenɔa agbe dzadzɛ. (1 Timoteo 5:1, 2) Kpɔe ɖa ko, ne míewɔ matre alo ahasi kple nɔvi aɖe la, ɖe esia magblẽ nu le nɔvi ma kple efe fomea ŋu oa? Nɔviwo magaka ɖe mía dzi o. (1 Tesalonikatɔwo 4:3-8) Gabu ale si wòawɔ na srɔ̃nyɔnu ne eva de dzesii be ye srɔ̃ kpɔa amamaɖeɖe kple gbɔdɔdɔ fe nuwɔnawo ŋu kpɔ. Ðe wòase le eɖokui me be ye srɔ̃ lɔ̃ ye hedea bubu srɔ̃ɖeɖoɖoa ŋua?—Mateo 5:28.
16. Ne nu siwo le mía si dzea mía ŋu la, aleke esia akpe ɖe mía ŋui?
16 “Nu siwo le mia si fifia la nadze mia ŋu.” (Xlẽ Hebritɔwo 13:5.) Ŋuɖoɖo ɖe Yehowa ŋu akpe ɖe mía ŋu be nu siwo le mía si la nadze mía ŋu. Aleke esia aʋã mí míaɖe nɔvilɔlɔ̃ afia? Ne nu siwo le mía si dzea mía ŋu la, ana míakpɔe be mía nɔvi Kristotɔwo xɔ asi sãsãsã wu ga kple nunɔamesiwo. (1 Timoteo 6:6-8) Mímanɔ nyatofoe tom le mía nɔviwo ŋu, alo le míafe ganyawo ŋu o. Mímanɔ ŋu ʋãm mía nɔviwo alo anye ŋuklẽlawo hã o. Ke boŋ ne nu siwo le mía si dzea mía ŋu la, míalɔ̃ faa ana nu ame.—1 Timoteo 6:17-19.
17. Ne ‘dzi le mía fo bliboe’ la, aleke wòakpe ɖe mía ŋu be míalɔ̃ mía nɔviwo?
17 “Dzi naɖo mía fo bliboe.” (Xlẽ Hebritɔwo 13:6.) Ŋuɖoɖo ɖe Yehowa ŋu nana dzi ɖoa mía fo míedoa dzi le nɔnɔme sesẽwo me. Dzidefo sia akpe ɖe mía ŋu be susu nyui nanɔ mía si. Ne míebua susu nyui ɖe mía nɔviwo ŋu la, ke míalɔ̃ wo, ade dzi fo na wo ahafa akɔ na wo. (1 Tesalonikatɔwo 5:14, 15) Le xaxa gã la me gɔ̃ hã la, míate ŋu alé dzi ɖe fo, le esi míenyae be míafe ɖeɖekpɔkpɔ gogo ta.—Luka 21:25-28.
Míate ŋu alé dzi ɖe fo, le esi míenyae be míafe ɖeɖekpɔkpɔ gogo ta
18. Nu ka wɔwɔe ana míalɔ̃ míafe hamemetsitsiwo vevie wu?
18 “Miɖo ŋku ame siwo le ŋgɔ xɔm le mia dome la dzi.” (Xlẽ Hebritɔwo 13:7, 17.) Míafe hamemetsitsiwo zãa wofe ɣeyiɣi tsɔ subɔa mí veviedodotɔe. Ne míedea ŋugble le dɔ nyui siwo katã wowɔna na mí ŋu la, míalɔ̃ wo vevie ahakpɔ ŋudzedze ɖe wo ŋu. Míadi gbeɖe be míawɔ naneke si ana woanɔ nu xam alo anɔ hũ ɖem o. Ke boŋ anyo be míaɖo to wo tso dzi me faa. Esia afia be míedea “bubu geɖe ŋutɔ wo ŋu le lɔlɔ̃ me, le wofe dɔwɔwɔ ta.”—1 Tesalonikatɔwo 5:13.
MINA MÍAYI EDZI AWƆE GEÐE WU
19, 20. Nu ka wɔwɔe ana míafe nɔvilɔlɔ̃ nade to ɖe edzi?
19 Wonya Yehowa fe amewo nyuie ɖe wofe nɔvilɔlɔ̃ ta. Alea tututue wònɔ le Paulo fe ŋkekea me. Gake Paulo gade dzi fo na nɔviawo be woalɔ̃ wo nɔewo vevie wu. Egblɔ be, ‘Woayi edzi awɔe geɖe wu.’ (1 Tesalonikatɔwo 4:9, 10) Edze fãa be míafe nɔvilɔlɔ̃ agate ŋu ade to ɖe edzi wu!
20 Eya ta esi míele fea fe mawunyakpukpuia kpɔm le Fiaɖufe Akpataa me le fe bliboa me la, mina míanɔ nya siawo biam mía ɖokui: Ðe mate ŋu awɔ amedzro na amewo geɖe wua? Nu kae mawɔ atsɔ akpe ɖe mía nɔvi siwo wode mɔ́ ŋu? Ðe medea bubu Mawu fe srɔ̃ɖeɖoɖoa ŋua? Nu kae akpe ɖe ŋunye be nu siwo le asinye nadze ŋunye? Aleke maɖo ŋu ɖe Yehowa ŋu bliboe? Aleke mate ŋu aɖo to hamemetsitsiwo geɖe wu? Ne míeku kutri wɔ dɔ tso nu ade siawo ŋu la, ke fea fe mawunyakpukpuia manye nuŋɔŋlɔ aɖe si le gli ŋu ko o; ke boŋ ana míanɔ ŋku ɖom Paulo fe nya siawo dzi be: “Mina miafe nɔvilɔlɔ̃ nayi edzi ɖaa.”—Hebritɔwo 13:1.
^ [1] (memama 9) Àkpɔ kpɔɖeŋu siwo ɖee fia be Yehowa Ðasefowo ɖea nɔvilɔlɔ̃ fiana ne afɔkuwo dzɔ la le July 15, 2002 fe Gbetakpɔxɔ, axa 8-9, kple Mawu Fiaɖufea Le Dzi Ðum!, ta 20.


text:
GBETAKPƆXƆ No. 6 2017 | Nu Kae Nye Nunana Nyuitɔ Kekeake?
NU KAE NÈSUSU?
Ame kae nye nunana gãtɔ kekeake nala le xexea me?
“Nunana nyuiwo katã kple nunana blibowo katã tso dzifo, tso kekeliwo Fofo la gbɔ, eye eya metrɔna abe ale si vɔvɔli nɔa tɔtrɔm ene o.”—Yakobo 1:17.
Gbetakpɔxɔ sia akpe ɖe mía ŋu míakpɔ ŋudzedze ɖe Mawu fe nunana nyuitɔ kekeake ŋu.
NYATI SI LE AKPAA DZI
“Emae Nye Nunana Nyuitɔ Kekeake Si Mexɔ Kpɔ”
Àdi be yeana nu ame aɖe si ŋu wòakpɔ ŋudzedze ɖo alo wò ŋutɔ nàxɔ nunana aɖe si ana dzi nadzɔ wò veviea?
NYATI SI LE AKPAA DZI
Didi Be Woana Nu Nyui Aɖe Ame
Be woabu nunana nyui aɖe si woana ame wòadze eŋu ŋu la mele bɔbɔe kura o. Nyatefeae nye be ame si wona nui lae akpɔ asixɔxɔ si le eŋu.
NYATI SI LE AKPAA DZI
Nu Kae Nye Nunana Nyuitɔ Kekeake
Le nunana gbogbo siwo Mawu na amegbetɔwo dome la, wo dometɔ aɖe fo ɖe sia ɖe ta.
Aleke Tututue Yesu Ƒe Dzedzeme Le?
Yesu fe nɔnɔmetata dze le nutala gbogbo aɖewo fe nutatawo me fe alafa geɖe. Nya kae Ŋɔŋlɔawo gblɔ tso efe dzedzeme ŋu?
Susu Si Sɔ Nenɔ Asiwò Ðe Vodadawo Ŋu
Míeɖanye ame tsitsiwo alo ɖeviwo o, nutefekpɔkpɔ ka kee ɖasu mía si o, mí katã míedaa vo. Gake aleke míawɔ anɔ te ɖe vodadawo nu?
Biblia—Nu Ka Tae Wòbɔ Alea?
Susu vevi si ta Biblia gɔmeɖeɖe vovovowo li nyanya akpe ɖe ŋuwò.
Kristotɔwo Ƒe Azãe Kristmas Nyea?
Ðe ame siwo nɔ Yesu ŋu kplikplikpli la ɖu Kristmas kpɔa?
Nya Kae Biblia Gblɔ?
Armagedon nye nya si dea vɔvɔ̃ lãme na amewo, ke hã nu ka tututue wònye?
Internet Dzi Nu Bubuwo
Nu Ka Tae Yehowa Ðasefowo Meɖua Kristmas O?
Ame geɖewo ɖua Kristmas togbɔ be wonya afi si wòdzɔ tso hã. Xlẽ nu tso nu si tae Yehowa Ðasefowo meɖua Kristmas o la ŋu.


text:
Agbe Kple Ku
Agbe
Tameɖoɖo Kae Le Agbea Ŋu?
Èbia nya sia ɖokuiwò kpɔa, ‘Tameɖoɖo kae le agbea ŋu?’ Xlẽ nu tso ale si Biblia ɖo nya ma ŋu.
Tame Kae Mawu Ðo Ðe Nye Agbe Ŋu?
Ðe wòhiã be nàkpɔ dzesi tɔxɛ alo axɔ yɔyɔ tɔxɛ aɖe hafi anya tame si Mawu ɖo ɖe wò agbe ŋua? Kpɔ ale si Biblia ɖo eŋui ɖa.
Nu Kae Nye Luʋɔ?
Nanee wònye le ame mea? Ðe luʋɔ yia edzi nɔa agbe ne amea kua?
Ame Kawo Ƒe Ŋkɔwoe Woŋlɔ Ðe “Agbegbalẽ La” Me?
Mawu do ŋugbe be yeaɖo ŋku nutefewɔlawo dzi. Ðe wò ŋkɔ le “agbegbalẽ la” mea?
Ku
Nu Ka Tae Amewo Kuna?
Ale si Biblia ɖo nyabiase sia ŋui faa akɔ na ame henaa mɔkpɔkpɔ ame hã.
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
Aleke Nàwɔ Aɖu Vɔvɔ̃ Na Ku Dzi?
Ne èɖu vɔvɔ̃ na ku dzi la, àte ŋu ase vivi le agbe me.
Aleke Míabu Nya Siwo Ame Siwo Nɔ Ði Me Ʋuu Hafi Fɔ Gblɔna La?
Ðe nya siawo ɖe ale si agbenɔnɔ le le ku megbe fia? Biblia me ŋutinya si ku ɖe Lazaro ŋu la kɔ nu me ku ɖe nya sia ŋu.
Ðe Woɖo Ɣeyiɣi Si Míaku La Ðia?
Nu ka tae Biblia gblɔ be “kuɣi li”?
Dzifo Kple Dzo Mavɔ
Nu Kae Nye Dzifo?
Gɔmesese vovovo 3 ye le nya sia ŋu le Biblia me.
Ame Kawoe Ayi Dzifo?
Ame geɖe susuna be ame nyuiwo katã ayi dzifo. Nu ka tututue Biblia fia?
Nu Kae Nye Dzo Mavɔ? Afi Si Wowɔa Funyafunya Amewo Le Tegbee Wònyea?
Ðe wohea to na ame vɔ̃ɖiwo le dzo mavɔ mea? Dzo mavɔe nye nu vɔ̃ fe tohehea? Kpɔ ale si Biblia ɖo nyabiase siawo ŋui ɖa.
Ame Kawoe Yia Dzo Mavɔ Me?
Ðe ame nyuiwo ate ŋu ayi dzo mavɔ mea? Ðe ame ate ŋu ado tso dzo mavɔ mea? Ðe dzo mavɔ anɔ anyi tegbeea? Biblia ɖo nyabiase siawo ŋu.
Nu Kae Nye ‘Dzota’ La? Eya Kee Nye Dzo Mavɔ Alo Gehena?
“Tsiẽfe fe safuiwo le” Yesu si, gake dzota ya fe safui mele esi o?
Ðe Nya Ŋutiklɔdzo Dze Le Biblia Mea?
Afi si nufiafia sia dzɔ tso awɔ nuku na wò.
Mɔkpɔkpɔ Si Li Na Kukuawo
Nu Kae Nye Tsitretsitsi La?
Ne èse ame gbogbo siwo Biblia gblɔ be woafɔ ɖe tsitre woava nɔ agbe le etsɔme la awɔ nuku na wò.
Ðe Biblia Fia Nu Tso Gbugbɔgadzɔ Ŋua?
Nu kae dzɔna ɖe ame dzi ne eku?


text:
Francis Amenu
Osɔfo Francis Amenu enye Mɔɖeretɔ na Presbyteria Nyanyui Hame le Ghana la fe General Assembly.
Sukudede[trɔ asi le eŋu | trɔ asi le etsofe ŋu]
Osɔfo Amenu de Osɔfo suku le Trinity College le Legon le Ghana.[1] Emegbe la, evayi de Christian Theological Seminary, si le Indianapolis le United States.[2]
Mawunya dɔwɔwɔ[trɔ asi le eŋu | trɔ asi le etsofe ŋu]
Le Osɔfo Amenu fe ɖoɖo megbe la, ewɔ dɔ le nutome vovovowo. Enye osɔfo na Accra New Town hamea eye enɔ Ho hã. Hamea ɖoe ɖe ablotsi eye wò vayi nɔ London le United Kingdom alo Iŋglisiawo de abe Ghanatɔwo fe osɔfo ene.[3][4] Ewɔ dɔ kple United Reformed Church le afima[5] tso fe 1999 me vaseɖe fe 2003 me. Egbɔ va Ghana le 2003 me eye wovayi ɖu osɔfo na Madina hamea.[6] Osɔfo Amenu nɔ nufiam le Trinity Theological Seminary le Legon[7] kpakple EP University yeyea si le Ho.[8]
Woɖo Osɔfo Amenu Mɔɖeretɔ le hamea fe synod 67lia le Ho le Dasiamime le fe 2008 me.[9]
Nuŋɔŋlɔ bubuwo[trɔ asi le eŋu | trɔ asi le etsofe ŋu]
Nyasiawo fe tsofe[trɔ asi le eŋu | trɔ asi le etsofe ŋu]
- ↑ Trinity Theological Seminary
- ↑ EP Church ends 67th Synod …with election of new Moderator and Clerk of General Assembly
- ↑ Ghana Home Page
- ↑ Black Majority Churches UK
- ↑ Churches Commission on Mission
- ↑ Highest E.P Church decision-making body now General Assembly
- ↑ Adjunct Lecturers, Trinity Theological Seminary
- ↑ EP Church ends 67th Synod …with election of new Moderator and Clerk of General Assembly
- ↑ My Joy Online


text:
Afadzato
Afadzato enye to kɔkɔtɔ wu le Ghana dukɔa katã me, togbɔ be efe kɔkɔme nye 880m (alo 2900 ft) ko. To sia le Agumatsa toawo, siwo te ɖe Liati Wote kple Gbledi woŋuti la dome le Ghana fe Vɔlta nutome. To siawo woyi vaseɖe Ghana kple Togo dukɔa fe axadofe. Aduadu , si nye toa wodometɔ ɖeka la fe tame kɔ wu Afadzato, gake womebunae abe to kɔkɔtɔwo o elabena enye to kpui le to kɔkɔ bubuwo ta me.
Wogblɔe be Afadzato fe ŋkɔ tso Avadzeto me. Gbe alo nutsetsewo siwo le toa dzi fiena ŋui na amewo ŋutɔ, eyata agbledelawo kpakple adela siwo dena toa dzi la yɔnae be "aʋa dze to".
Tagbo tsidzadza si medidi tso Afadzato gbɔ o la, enye nukpɔkpɔ tɔxe, si amedzrowo zɔa mɔ yina kpɔna.


text:
Dzove
Dzove (alo Yanuar) enye ɣleti gbãtɔ le fea me le Gregoria ɣletigbalẽa me. Ŋkeke blaetɔ-vɔ-ɖeka ye le ɣletia me. Le ɣleti siame la, pepi dona eye gbewo hã bina dzo.
Le blema ŋɔli la, Romatɔwo xɔese be Ianus nye mawu na agbowo, ʋɔtruwo, gɔmedzedzewo kple nuwuwuwo. Le esiata la, wotsɔ ŋkɔ na ɣleti gbãtɔ le fea me be Ianuarius si tso ianua si nye ʋɔtru le Latingbe me.
Tedoxe enye ɣleti gbãtɔ le blema ŋɔli gake tso fe 153 BC la, Romatɔwo trɔe, eye Dzove va zu ɣleti gbãtɔ.
Ŋkeke tɔxewo le Dzove me[trɔ asi le eŋu | trɔ asi le etsofe ŋu]
- 1789 - Wotia Amerika dukplɔla gbãtɔ.
- 1946 - United Nations wɔ wofe takpekpe gbãtɔ le London.
Mɔkekewo[trɔ asi le eŋu | trɔ asi le etsofe ŋu]
- Ƒe yeye Ŋkeke - Dzove fe ŋkeke gbãtɔ
- Martin Luther King Ŋkeke le United States - Dzoɖagbe etɔ̃lia
- Australia Ŋkeke le Australia - Dzove 26
- Republic Ŋkeke le India - Dzove 26
Nu bubuwo[trɔ asi le eŋu | trɔ asi le etsofe ŋu]
- Ɣleti sia fe sefofo tɔxewo wonye "carnation" kple "snowdrop" le Eŋlisigbe me.
- Dzove fe kpe xɔasi enye kpe si woyɔna le Eŋlisigbe me be garnet.